
Ehitusloa andmine (Äkkeküla tee 12) 

1. ASJAOLUD JA MENETLUSE KÄIK

27.10.2017 Narva Linnavalitsusele paberkandjal laekus Äkkeküla tee 12 suusastaadioni koos lasketiiruga ehitamiseks ehitusloa taotlus koos ehitusprojektiga. (linnavalitsuse dokumendiregistris nr 10957). 
Ehitusseadustiku § 40 lg 1 kohaselt ehitusloa taotlus ja sellega seonduvad dokumendid esitatakse pädevale asutusele elektrooniliselt ehitisregistri kaudu. Kui ehitusloa taotlust ja sellega seonduvaid dokumente ei ole võimalik esitada ehitisregistri kaudu, esitatakse need pädevale asutusele ning pädev asutus kannab andmed ehitisregistrisse.
Ehitusprojekt „Äkkeküla lasketiiru kompleksi rajamine“, töö nr 15012014/PP, projekteerija OÜ Zoroaster, on koostatud 2014 aastal ehk enne ehitusseadustiku jõustumist,  ning 31.03.2014 kooskõlastatud Arhitektuuri-ja Linnaplaneerimise Ameti peaarhitekti poolt, mis tähendas, et ehitusprojekti vastavust nõuetele on kontrollitud.
02.11.2017 ehitisregistri elektroonilisse keskkonda, koduleht www.ehr.ee, on kantud Äkkeküla tee 12 suusastaadioni koos lasketiiruga ehitamiseks ehitusloa taotlus ning  genereeritud ehitusloa eelnõu nr. 1712271/37090 menetluse nr 117430.
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 

       menetlemine ning linnavalitsuse vastavasisuliste korralduste ettevalmistamine, mille 

       alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine.

3. OTSUS
Anda ehitusluba Äkkeküla tee 12 suusastaadioni koos lasketiiruga ehitamiseks ehitusprojekti „Äkkeküla lasketiiru kompleksi rajamine“, töö nr 15012014/PP, projekteerija OÜ Zoroaster, kohaselt
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

